РЕПУБЛИКА СРПСКА

ОПШТИНА ШИПОВО

ОПШТИНСКА ИЗБОРНА КОМИСИЈА

Број: 02-03-38/24

Датум: 15.08.2024. године

На основу члана 2.13 став (1) тачка 3. Изборног закона БиХ (“Службени гласник Босне и Херцеговине” бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 51/22, 67/22 и 24/24), а у вези с чланом 26. Правилника о поступку именовања и разрјешења бирачких одбора за Локалне изборе у Босни и Херцеговини 2024. године (“Службени гласник Босне и Херцеговине” бр. 31/24), Општинска изборна комисија Шипово расписује

**ЈАВНИ ПОЗИВ**

**за избор кандидата за попуну резервне листе квалификованих особа за именовање чланова бирачких одбора/мобилних тимова и њихових замјеника**

 Општинска изборна комисија Шипово позива све заинтересоване грађане, а првенствено ученике завршних разреда средњих школа, студенте високошколских установа те незапослене особе које се налазе на евиденцији завода за запошљавање, да се пријаве за рад у бирачким одборима за Локалне изборе који ће се одржати дана 06.10.2024. године.

 **Услови за именовање:**

**Општи услови:**

1. Пријављени кандидат је особа с правом гласа.

2. За члана бирачког одбора не може бити именовано лице (члан 2.3.Изборног закона БиХ) :

1. које се не може кандидовати у смислу одредби чланова 1.6, 1.7 и 1.7а Изборног закона БиХ;

2. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);

3. које је носилац изабраног мандата или је члан извршног органа власти, осим у случајевима предвиђеним чланом 2.12 став (4) Изборног закона;

4. који је актуелни кандидат или је био кандидат за било који ниво власти на посљедњим општим и посљедњим локалним изборима;

5. којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

**Посебни услови:**

- да има пребивалиште у општини Шипово, у правилу да је уписан у извод из Централног бирачког списка за бирачко мјесто за које се именује;

- да има најмање завршену средњу школу, односно III, IV. или V. степен стручне спреме;

- да му није изречена санкција Централне изборне комисије БиХ.

 Кандидати који испуњавају прописане услове биће именовани у чланство бирачких одбора испред Општинске изборне комисје, а све до коначног попуњавања мјеста у бирачким одбрима.

 Јавни позив је отворен 7 дана од дана објављивања на огласној табли Општине Шипово, односно до коначне попуне мјеста у бирачким одборима.

 Потребна документација: попуњен и овјерен образац СГ3 (који се може преузети у просторијама Општине Шипово– канцеларија број 36). Пријаве се достављају Општинској изборној комисији.

 Све додатне информације можете добити путем телефона: 050/360-083 и 050/360-011.

ПРЕДСЈЕДНИЦА ОИК

\_\_\_\_\_\_\_\_\_\_\_\_\_\_\_\_\_\_\_

 Вида Ракита